**Dor sfâşietor**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dă-mi, Doamne, Tu putere ca să duc

Durerea sufletului și mă învață un truc

Ca să mai ușurez din simțământ

De dor de-ai mei, ce este pe pământ

Cea mai copleșitoare cruce ce o duci

Pe drumul vieții pe unde apuci.

Dor de părinți, bunici și casa lor

Și de copilărie, Doamne, cum mă dor

Și sufletul și inima și trupul

Că sunt aici și simt cum trece timpul.

Și plâng că nu sunt lângă ei,

Cei ce mai sunt, părinții mei,

Că viața este cea ce ne desparte

Și eu trăiesc de ei tot mai departe.

Și când nu plâng, sufletu-mi sfâșiat

De dor nebun, de tot ce aveam curat

Demult, în inocența din trecut,

Suspină adânc și așa cum am putut

Să plec demult de lângă ai mei,

Tot așa am să fug de aici spre ei

Ca să îi strâng în brațe, să-i privesc

În ochi și să le spun: „Cât vă iubesc!"